CELEX: 62019TN0698
Language: et
Date: 2019-10-11 00:00:00
Title: kohtuasi T-698/19: 11. oktoobril 2019 esitatud hagi – FJ jt versus Euroopa välisteenistus

2.12.2019   
            
            
               ET
            
            
               Euroopa Liidu Teataja
            
            
               C 406/39
            
         
      11. oktoobril 2019 esitatud hagi – FJ jt versus Euroopa välisteenistus
      (kohtuasi T-698/19)
      (2019/C 406/49)
      Kohtumenetluse keel: prantsuse
      
         Pooled
      
      
         Hageja: FJ ja 8 teist hagejat (esindaja: advokaat J.-N. Louis)
      
         Kostja: Euroopa välisteenistus
      
         Nõuded
      
      Hagejad paluvad Üldkohtul:
      
                  —
               
               
                  tühistada otsus, millega kinnitati hagejate 2018. aasta detsembrikuu palgatõend, osas, milles sellega tagasiulatuvalt alates 1. veebruarist 2018 kohaldati hagejate töötasule esimest korda paranduskoefitsienti;
               
            
                  —
               
               
                  mõista kohtukulud välja Euroopa välisteenistuselt.
               
            
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et rikutud on Euroopa Liidu ametnike personalieeskirjade (edaspidi „personalieeskirjad“) artikleid 64 ja 65 ja võrdse kohtlemise põhimõtet ning tehtud ilmne hindamisviga. Hagejad väidavad, et nende töötasule kohaldatavad paranduskoefitsiendid, mis on vastuolus ÜRO poolt kohaldatavatega, ei taga neile samaväärset ostujõudu.
               
            
                  2.
               
               
                  Teine väide, et rikutud on personalieeskirjade artiklit 85, õiguskindluse põhimõtet ja hoolitsemiskohustust. Hagejad leiavad sellega seoses, et neil ei olnud võimalik teada, et neile kehtivate paranduskoefitsientide alusel makstud töötasu oli eeskirjade vastane.
               
            
                  3.
               
               
                  Kolmas väide, et rikutud on personalieeskirjade X lisa artiklit 13, mis näeb ette, et töötasude vahe-ajakohastamine tehakse juhul, kui paranduskoefitsiendi ja vastava vahetuskursi alusel mõõdetud elukallidus on viimase ajakohastamisega võrreldes muutunud rohkem kui 5 %.